《琵琶仙》
清代·厉鹗

休恨无山，小栏外、略借江南眉色。何况山在，人家梯青唤双屐。

吹不断、风前笑语，怕惊起、退红帘隙。古堞飞帆，平林指塔，春望无力。

旧知己、觞送花迎，画歌舞屏间未头白。谁道琵琶才掐，剩康家陈迹。

豪气被、萧萧草树，甚曳裾、有此狂客。为问天畔归鸿，远愁衔得。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。